Jatšowne spiwanje jo było w casu pśewrota pśisamem zabyte. Lětźasetki dłujko njejsu niźi toś ten serbski jatšowny nałog woplěwali. Rowninske su byli te prědne, kótarež su 1993 zasej chójźili k jatšam spiwat. Až do 2015 su tam spiwali kužde lěto až na wjelgin zymne jatšy 2013. Wót 2016 tam wěcej njespiwaju, dokulaž njejo se namakało dosć dorosta.
Ten nałog jo wšuźi pó wojnje wusnuł, we Rownem srjejź 1950ych lět. Nejmłodše foto wót jatšownego spiwanja eksistěrujo wót někak 1972 z Kósobuza, ale to foto jo ludowědnik Lotaŕ Balko aranžěrował. Lěc su we tom lěśe hyšći šli spiwat, to wulicuju te tam wótmólowane wšako.
Dla cogo a na kaki part ten kśesćijański nałog jo se zgubił, ma wšake zawiny. Znajomy wulicowanja, až su njeznate luźe to jatšowne spiwanje mólili. Z Dešna a Strjažowa jo znate, až su tam jěźdźili awta z głosnikami pśez wjas a su pśegłosowali te spiwarki. To jo było tam kóńc jatšownego spiwanja. Teke w Limbarku su awta pśišli a dlejšy cas ned pódla tych spiwarkow jězdźili. Ale wóni su byli śiche, weto jo to było kóńc togo nałoga.
szl_Latn szl_Latn szl_Latn